الطاف گوہر

الطاف گوہر ، (پیدائش: 17 مارچ، 1923ء - وفات: 14 نومبر، 2000ء) پاکستان سے تعلق رکھنے والے معروف سول سرنٹ، اردو کے نامور شاعر اور صحافی تھے۔

 حالات زندگی 
الطاف گوہر 17 مارچ، 1923ء کو گوجرانوالہ، صوبہ پنجاب (برطانوی ہند) (موجودہ پاکستان) میں پیدا ہوئے۔ ان کا اصل نام راجا الطاف حسین جنجوعہ تھاعقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 866الطاف گوہر، سوانح و تصانیف ویب، پاکستانڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 158۔ انھوں نے اپنی علمی زندگی کا آغاز ریڈیو پاکستان میں ملازمت سے کیا۔ بعد ازاں سول سروسز کا امتحان پاس کر کے پاکستان کی سول بیورو کریسی کے ایک اہم اور فعال رکن بن گئے۔ ایوب خان کے دورِ حکومت میں وہ سیکریٹری اطلاعات کے عہدے پر فائز ہوئے۔ ایوب خان کے دور کا بدنام زمانہ پریس اینڈ پبلی کیشنز آرڈیننس انہی کے ذہنِ رسا کی اختراع بتایا جاتا ہے۔ 1972ء مین وہ روزنامہ ڈان کے مدیر مقرر ہوئے۔ انھوں نے قید و بند کی صعوبتیں بھی برداشت کیں۔ انھوں نے 'تھرڈ ورلڈ فاؤنڈیشن' کے قیام میں بھی حصہ لیا اور اس ادارے کے جریدے 'ساؤتھ' کے مدیر رہے۔ ان کی تصانیف میں تحریرِ چند، ایوب خان:فوجی راج کے پہلے دس سال، لکھتے رہے جنوں کی حکایت اور ان کی خود نوشت سوانح عمری گوہر گذشت شامل ہیں۔ انھوں نے مولانا ابو الاعلیٰ مودودی کی مشہور تفسیر تفہیم القرآن کا انگریزی زبان میں ترجمہ بھی کیا۔

 تصانیف 
 گوہر گذشت
 لکھتے رہے جنوں کی حکایت
 ایوب خان:فوجی راج کے پہلے دس سال
 تحریر چند
 تفہیم القرآن (انگریزی ترجمہ)

 وفات 
الطاف گوہر 14 نومبر، 2000ء کو اسلام آباد، پاکستان میں وفات پا گئے۔ اسلام آباد کے مرکزی قبرستان میں آسودۂ خاک ہیں۔

 حوالہ جات 

زمرہ:1923ء کی پیدائشیں
زمرہ:2000ء کی وفیات
زمرہ:اردو سوانح نگار
زمرہ:بیسویں صدی کے سوانح نگار
زمرہ:پاکستانی اخبار مدیران
زمرہ:پاکستانی اردو شعرا
زمرہ:پاکستانی سرکاری ملازمین
زمرہ:پاکستانی سوانح نگار
زمرہ:پاکستانی صحافی
زمرہ:پاکستانی کالم نگار
زمرہ:پاکستانی مترجمین
زمرہ:پاکستانی مسلم شخصیات
زمرہ:لاہور کے شعرا
زمرہ:گورنمنٹ کالج یونیورسٹی لاہور کے فضلا
زمرہ:پنجابی شخصیات